प्रधानमंत्री के कांग्रेस व गांधी परिवार पर मुंबई में मंगलवार को दागे गए सियासी तीर का जवाब देते हुए मोदी पर निशाना साधा। कांग्रेस मीडिया विभाग के प्रमुख रणदीप सुरजेवाला ने कहा कि 43 वर्ष पहले के आपातकाल का रोना रोकर प्रधानमंत्री अपनी सरकार की नाकामियों को न छुपा सकते हैं और न ही देश को भटका सकते हैं। इंदिरा गांधी का बचाव करते हुए उन्होंने कहा कि तत्कालीन प्रधानमंत्री ने प्रिवी पर्स खत्म करने से लेकर बैंकों का राष्ट्रीयकरण करने जैसे अहम फैसले कर राजाओं और रियासतों पर चोट किया जबकि जनसंघ इनके समर्थन में थी। उन्होंने कहा कि इंदिरा गांधी को कोसते हुए आपातकाल की दुहाई देने से न अच्छे दिन आएंगे न ही किसानों को 50 फीसद लाभकारी मूल्य मिलेगा।